CELEX: 62018TA0417
Language: lt
Date: 2019-10-24 00:00:00
Title: Byla T-417/18: 2019 m. spalio 24 d. Bendrojo Teismo sprendimas byloje CdT/EUIPO (Ieškinys dėl panaikinimo – Institucinė teisė – Pareiga patikėti CdT atlikti EUIPO funkcionuoti reikalingas vertimo raštu paslaugas – CdT ir EUIPO susitarimo nutraukimas – Skelbimas apie vertimo raštu paslaugų teikimo konkursą – Nepriimtinumu grindžiamas prieštaravimas – Suinteresuotumo pareikšti ieškinį nebuvimas – Pagrindo priimti sprendimą iš dalies nebuvimas – Dalinis nepriimtinumas)

23.12.2019   
            
            
               LT
            
            
               Europos Sąjungos oficialusis leidinys
            
            
               C 432/43
            
         
      2019 m. spalio 24 d. Bendrojo Teismo sprendimas byloje CdT/EUIPO
      (Byla T-417/18) (1)
      
      (Ieškinys dėl panaikinimo - Institucinė teisė - Pareiga patikėti CdT atlikti EUIPO funkcionuoti reikalingas vertimo raštu paslaugas - CdT ir EUIPO susitarimo nutraukimas - Skelbimas apie vertimo raštu paslaugų teikimo konkursą - Nepriimtinumu grindžiamas prieštaravimas - Suinteresuotumo pareikšti ieškinį nebuvimas - Pagrindo priimti sprendimą iš dalies nebuvimas - Dalinis nepriimtinumas)
      (2019/C 432/49)
      Proceso kalba: prancūzų
      
         Šalys
      
      
         Ieškovas: Europos Sąjungos įstaigų vertimo centras, atstovaujamas J. Rikkert ir M. Garnier
      
         Atsakovė: Europos Sąjungos intelektinės nuosavybės tarnyba, atstovaujama N. Bambara ir D. Hanf
      
         Dalykas
      
      Visų pirma SESV 263 straipsniu grindžiamas reikalavimas, kuriuo siekiama panaikinti, pirma, 2018 m. balandžio 26 d. EUIPO raštą, kiek jame pranešta apie jos ketinimą po 2018 m. gruodžio 31 d. nepratęsti 2016 m. su CdT sudaryto susitarimo dėl EUIPO funkcionuoti reikalingų vertimo raštu paslaugų, antra, 2018 m. balandžio 26 d. EUIPO raštą, kuriuo CdT buvo informuota apie jos ketinimą imtis atsargumo priemonių, reikalingų siekiant užtikrinti vertimo raštu paslaugų tęstinumą po 2018 m. gruodžio 31 d., be kita ko, apie konkursų paskelbimą, ir, trečia, EUIPO sprendimą paskelbti Europos Sąjungos oficialiajame leidinyje vertimo raštu paslaugų teikimo konkursą Nr. 2018/S 114–258472, antra, reikalavimas uždrausti EUIPO pasirašyti sutartis pagal šį konkursą ir, trečia, reikalavimas pripažinti neteisėtu vertimo raštu paslaugų teikimo konkurso paskelbimą, kai tokį konkursą paskelbia Europos Sąjungos agentūra ar bet kokia kita institucija arba įstaiga, kurios steigimo nuostatuose numatyta, kad vertimo raštu paslaugas teikia CdT.
      
      
         Rezoliucinė dalis
      
      
                  1.
               
               
                  Nėra pagrindo priimti sprendimo dėl ieškinio reikalavimų panaikinti sprendimą, kuriuo nutraukiamas 2016 m. gruodžio 13 d. Europos Sąjungos įstaigų vertimo centro (CdT) ir Europos Sąjungos intelektinės nuosavybės tarnybos (EUIPO) sudarytas susitarimas.
               
            
                  2.
               
               
                  Atmesti likusią ieškinio dalį.
               
            
                  3.
               
               
                  Nurodyti EUIPO padengti ne tik savo, bet ir pusę CdT bylinėjimosi išlaidų, įskaitant susijusias su laikinųjų apsaugos priemonių taikymo procedūra byloje T-417/18 R.
               
            
         (1)  OL C 341, 2018 9 24.